Greek Legal Document

Category: 286

Content:
6. ΒΑΣΙΛΙΚΟΝ ΔΙΑΤΑΓΜΑ της 24 Νοεμ./5 Δεκ. 1938 (ΦΕΚ Α΄ 456)  Περί κωδικοποιήσεως των περί Οικονομικής Υπηρεσίας Αεροπορίας διατάξεων. Προτάσει του Ημετέρου επί της Αεροπορίας Υπουργού και έχοντες υπ’ όψει, το άρθρ. 20 του υπ’ αριθ. 1418/1938 Α. Νόμου «περί συμπληρώσεως του Νόμ. 5163 περί Οικονομικών Υπηρεσιών Αεροπορίας», απεφασίσαμεν και διατάσσομεν. Κωδικοποιούμεν τας κάτωθι ισχυούσας διατάξεις: 1)Του υπ’ αριθ. 5163/1931 Νόμου «περί Οικονομικών Υπηρεσιών Αεροπορίας» άρθρ. 6, 7, 8, 10, 11, 12, 13, 15, 16, 17, 18, 22, 24 και 25. 2)Του υπ’ αριθ. 1418/1938 Α.Νόμου «περί συμπληρώσεως του Νόμ. 5163 περί Οικονομικών Υπηρεσιών Αεροπορίας». 3)Του υπ’ αριθ. 1014/1937 Α. Νόμου «περί Κρατικού Εργοστασίου Αεροπλάνων» Άρθρ.4 παρ. 2, 7 παρ. 3 και 8 παρ. 4 και 5. 4)Του υπ’ αριθ. 1062/1938 Α. Νόμου «περί εγκρίσεως των κατά τα προ του 1937-38 οικον.έτη πραγματοποιηθεισών δαπανών Υπουργείου Αεροπορίας, κλπ.» Άρθρ.3. 5)Του υπ’ αριθ. 1225/1938 Α. Νόμου «περί εξουσιοδοτήσεως των Διευθυντών Επιμελητειών Μεγάλων Μονάδων δι’ υπογραφήν εντολών δαπανών κλπ.» και 6)Του υπ’ αριθ. 1447/1938 Α. Νόμου «περί πόρων Μετοχικών Ταμείων Στρατού και Β. Ναυτικού εξ Υπουργείου Αεροπορίας». Εις ενιαίον κείμενον Νόμου ως κάτωθι:   ΑΝΑΓΚ. ΝΟΜΟΣ υπ’ αριθ. 1418/1938 Περί Οικονομικής Υπηρεσίας Αεροπορίας. Οι διατάξεις του άνω Α.Ν., που αναφέρονται στις προμήθειες, καταργήθηκαν από το άρθρ. 83 Π.Δ.785/1978, ΦΕΚ Α΄ 181, (τόμ. 36Α, σελ. 520,01). Άρθρ.1.-(Άρθρ.1ον Α.Ν.1418/1938). 1)Ο Υπουργός της Αεροπορίας είναι εν ειρήνη, επιστρατεύσει και πολέμω ο υπεύθυνος Αρχηγός της Οικονομικής Υπηρεσίας της Αεροπορίας εν γένει (Πολεμικής και Πολιτικής Αεροπορίας, Μετεωρολογικής Υπηρεσίας) ως και πάσης εξαρτωμένης εκ του Υπουργείου Αεροπορίας και υπαγομένης αυτώ Υπηρεσίας. 2)Η Οικονομική Υπηρεσία της Αεροπορίας εν γένει περιλαμβάνει: 1)Την της Επιθεωρήσεως Οικονομικών Υπηρεσιών, δι’ης ενεργείται ο οικονομικός έλεγχος και επιθεώρησις         των δημοσίων υπολόγων εν τη Πολεμική, Πολιτική Αεροπορία και Μετεωρολογική Υπηρεσία, 2)την της Επιμελητείας και 3)την των Δημοσίων Έργων, και διεξάγεται υπό την διεύθυνσιν του Υπουργού βοηθουμένου υπό των παρ. αυτώ Διευθυντών των εχουσών οικονομικήν αρμοδιότητα ως άνω Διευθύνσεων του Υπουργείου και του Επιθεωρητού Οικονομικών Υπηρεσιών αυτού. 3)Οι παρά τω Υπουργείω Διευθυνταί των Υπηρεσιών τούτων έχοντες καθήκοντα και οικονομικήν αρμοδιότητα καθοριζομένην δια Δ/των, γνωματεύουσι, προτείνουσι και προκαλούσι τας αποφάσεις του Υπουργού, όντες συνυπεύθυνοι μετ’ αυτού εις τα αφορώντα την αρμοδιότητα των ζητήματα. 4)Εν επιστρατεύσει ή πολέμω, ως και εις εξαιρετικάς εν ειρήνη περιστάσεις, ο Υπουργός της Αεροπορίας δύναται να μεταβιβάση την οικονομικήν αυτού εξουσίαν ή μέρος ταύτης εντός των επιβαλλομένων ορίων των αναγκών εις έκαστον των Ανωτέρων Διοικητών Αεροπορίας ή ισοτίμων προς τούτους Διοικητών Αεροπορίας εις το Διοικητικόν Συμβούλιον ή τον Γενικόν Διευθυντήν του Κρατικού Εργοστασίου Αεροπλάνων ή εις έκαστον Αρχηγόν Στρατού ή Ναυτικού δια τας εντεταγμένας και υπαγομένας αυτώ Αεροπορικάς Μονάδας συνεργασίας μετά Στρατού ή Στόλου. Άρθρ.2.-(Άρθρ.2ον Α.Ν.1418/1938). 1)Η οργάνωσις των Οικονομικών Υπηρεσιών της Αεροπορίας εν γένει, βασίζεται επί της γενικής αρχής της διακρίσεως αυτών εις: α)Έλεγχον β)Διεύθυνσιν γ)Διαχείρισιν – Εκτέλεσιν Η Διεύθυνσις δεν μετέχει εις τας πράξεις της Διαχειρίσεως, προβλέπει τας ανάγκας και εισηγείται την παροχήν των μέσων της εξασφαλίσεώς των. Η Διαχείρισις εκτελεί την οικονομικήν υπηρεσίαν. Ο Έλεγχος δεν μετέχει εις τας πράξεις της Διευθύνσεως ούτε εις τας της Διαχειρίσεως. 2)Η Επιμελητειακή, Οικονομική, Λογιστική και Στρατολογική Υπηρεσία, εν ειρήνη, επιστρατεύσει και πολέμω της Αεροπορίας εν γένει ενεργείται υπευθύνως υπό των αξιωματικών του ενιαίου Σώματος Επιμελητείας Αεροπορίας και διακρίνεται εις: 1)Οικον. Έλεγχον – Επιθεώρησιν. 2) Επιμελητείαν – Εκκαθάρισιν. 3)Διαχείρισιν και 4) Στρατολογίαν. Ι.Ο οικονομικός έλεγχος και επιθεώρησις σκοπεί και διακρίνεται εις προληπτικόν έλεγχον και εκ των υστέρων τοιούτον. Α΄.Ο προληπτικός έλεγχος αναλήψεως των δαπανών πάσης αρμοδιότητος αφορά: α)Την εξέτασιν και εξακρίβωσιν, προ της τελικής εγκρίσεως και υπογραφής, του νομίμου και κανονικού. 1)Της διατυπώσεως των οικονομικών όρων συμφωνιών πάσης προμηθείας, αγοράς, εργολαβίας εκτελέσεως έργου ή εργασίας και εκποιήσεων εν γένει δια διαγωνισμού ή άνευ τοιούτου, των συντασσομένων υπό των εχουσών οικονομικήν  Επιμελητεία και Οικονομικές Υπηρεσίες 38.Α.β.5-6   24 αρμοδιότητα Διευθύνσεων του Υπουργείου και των υφισταμένων τούτου αρχών.  (Αντί για τη σελ. 17) Σελ. 17(α) Τεύχος 715 – Σελ. 107  25 2)Της διεξαγωγής των σχετικών διαγωνισμών και αγορών άνευ τοιούτων και της επί των αποτελεσμάτων αυτών προτάσεως κατακυρώσεως. 3)Της διατυπώσεως και συμφωνίας των όρων των σχετικών συμβάσεων ή απ’ ευθείας παραγγελιών και 4)Της διατυπώσεως των όρων πάσης συμβάσεως οικονομικού περιεχομένου δι’ ης αναλαμβάνονται υποχρεώσεις και δαπάναις. β)Την εξέτασιν και εξακρίβωσιν του νομίμου και κανονικού, προ της τελικής εγκρίσεως και αναλήψεως, πάσης προμηθείας, αγοράς, εργολαβίας, εκτελέσεως έργου ή εργασίας και γενικώς δαπάνης, ως και εκποιήσεως προκαλουμένης υπό των ως άνω Διευθύνσεων και Αρχών. γ)Την, κατόπιν της ανωτέρω εξετάσεως, γνωμάτευσιν και θεώρησιν επί της νομίμου και κανονικής διενεργείας των διαγωνισμών ή απ’ ευθείας αγορών και προτάσεως κατακυρώσεως αυτών, διατυπώσεως των όρων συμφωνιών, επί της, προς τους όρους, τας προσφοράς και τας κατακυρωτικάς αποφάσεις, συμφωνίας των καταρτιζομένων συμβάσεων ή παραγγελιών, ως επίσης και επί της νομίμου και κανονικής ενεργείας των δαπανών εν γένει και εκποιήσεων και της διατυπώσεως των οικονομικών όρων γενικών Συμβάσεων. Β΄.Ο εκ των υστέρων Οικονομικός Έλεγχος – Επιθεώρησις αφορά: α)Την εξακρίβωσιν, δια τακτικών και εκτάκτων ή ειδικών Οικονομικών Επιθεωρήσεων εφ’ όλων των Οικονομικών και Στρατολογικών Υπηρεσιών της Αεροπορίας εν γένει, της κανονικής και ομαλής λειτουργίας αυτών, της τακτικής εκκαθαρίσεως των δαπανών και λογαριασμών υλικού, και της κανονικής διατροφής, εφοδιασμού και ενδιαιτήσεως των ανδρών επί δε των Διαχειρίσεων Χρηματικού, Υλικού και Τροφών, ως και παντός εκτελούντος οικονομικάς και λογιστικάς πράξεις ή οπωσδήποτε κατέχοντος χρήματα και υλικά του Δημοσίου, ή τρίτων την εξακρίβωσιν της υπάρξεως καλής και νομίμου διαθέσεως και Διαχειρίσεως του Δημοσίου χρήματος ως και της υπάρξεως, καλής εναποθηκεύσεως, συντηρήσεως, διαθέσεως, επαρκείας και Διαχειρίσεως εν γένει των υλικών πάσης φύσεως και εφοδίων του Δημοσίου.        Σελ. 18(α) Τεύχος 715 – Σελ. 108 β)Την επίβλεψιν και εποπτείαν της εκκαθαρίσεως των δικαιολογητικών δαπανών εν γένει, της αναγνωρίσεως και εντολής πληρωμής αυτών, ως και της εκκαθαρίσεως των λογαριασμών δημοσίων υπολόγων εκ Διαχειρίσεως Υλικού και εφοδίων πάσης φύσεως και αρμοδιότητος, δια της ενεργείας τακτικών και εκτάκτων επιθεωρήσεων των Ελεγκτηρίων Δαπανών και Υλικού και των Διευθύνσεων Επιμελητειών. ΙΙ.Η Επιμελητεία σκοπέι την διεύθυνσιν, και διεξαγωγήν της οικονομικής εν γένει υπηρεσίας ως και την άσκησιν των καθηκόντων επιτρόπου δευτερεύοντος Διατάκτου, η δε εκκαθάρισις την διεξαγωγήν της υπηρεσίας, εκκαθαρίσεως των δικαιολογητικών δαπανών, αναγνωρίσεως αυτών και εκδόσεως ενταλμάτων πληρωμής, ως και την της εκκαθαρίσεως των λογαριασμών υπολόγων εκ Διαχειρίσεως Υλικού και εφοδίων πάσης φύσεως και αρμοδιότητος. ΙΙΙ.Η διαχείρισις σκοπεί την εκτέλεσιν και διεξαγωγήν της υπηρεσίας Διαχειρίσεως εν γένει χρημάτων, υλικού και τροφών, και IV.Η Στρατολογία σκοπεί την διεξαγωγήν της Στρατολογικής υπηρεσίας εν γένει κατά τας κειμένας διατάξεις. «3.α)Ο προληπτικός έλεγχος της αναλήψεως δαπανών αξίας άνω των 50.000 δραχμών εγκρινομένων υπό του Υπουργείου, ως και δαπανών και εργασιών εν γένει, δι’ ας προβλέπεται υπό του λογιστικού νόμου πρόχειρος μειοδοτικός διαγωνισμός, ασκείται παρά της Επιθεωρήσεως Οικονομικών Υπηρεσιών δια του παρ. αυτή Τμήματος Προληπτικού Ελέγχου. β)Ο προληπτικός έλεγχος της αναλήψεως δαπανών αξίας από 50.000 μέχρι ποσού 10.000.000 και εν γένει δια δαπάνας, δι’ας προβλέπεται ενέργεια προχείρου μειοδοτικού διαγωνισμού κατά τας εκάστοτε ισχυούσας διατάξεις του Λογιστικού Νόμου, εγκρινομένων παρά του Διοικητικού Συμβουλίου του Κ.Ε.Α. ή αρμοδίως εξουσιοδοτουμένων Διοικητικών Μονάδων ή Διευθυντών Υπηρεσιών, ασκείται παρά του οικείου Δευτερεύοντος Διατάκτου, εξαιρέσει των εκ των ανωτέρω ανηκόντων εις την Κεντρικήν Υπηρεσίαν του Υπουργείου ή του Γ.Ε.Α, οπότε εφαρμόζεται η διάταξις της προηγουμένης παραγράφου.         38.Α.β.6 Επιμελητεία και Οικονομικές Υπηρεσίες   26 γ)Ο προληπτικός έλεγχος της αναλήψεως δαπανών εν γένει, δι’ ας κατά τας εκάστοτε ισχυούσας διατάξεις του Λογιστικού Νόμου, απαιτείται η ενέργεια δημοσίου διαγωνισμού εγκρινομένων είτε υπό του Υπουργού, είτε υπό αρμοδίως εξουσιοδοτουμένων Αρχηγών Κλάδων, Γενικών Διευθυντών, Διοικητών ή Διευθυντών ή του Διοικητικού Συμβουλίου του Κ.Ε.Α., ασκείται υπό τριμελούς Επιτροπής, αποτελουμένης εκ του Προϊσταμένου του Τμήματος Προληπτικού Ελέγχου της Επιθεωρήσεως Οικονομικών Υπηρεσιών, του Τμηματάρχου του Τμήματος Μελετών της Επιθεωρήσεως και του Διευθυντού του Ελεγκτηρίου Δαπανών, εφ’ όσον άπαντες ούτοι φέρουσι βαθμόν ανωτέρου αξιωματικού, υποχρεωτικώς δε ο Πρόεδρος τον βαθμόν Σμηνάρχου. Εις περίπτωσιν καθ’ην εις τας θέσεις ταύτας δεν υπηρετούσιν αξιωματικοί των άνω βαθμών, δύναται ο Υπουργός δι’ αποφάσεώς του να ορίση ως μέλη της Επιτροπής Οικονομικούς Αξιωματικούς υπηρετούντας εις ετέρας θέσεις, κατά προτίμησιν της Επιθεωρήσεως Οικονομικών Υπηρεσιών. Της Επιτροπής προεδρεύει ο κατά βαθμόν ανώτερος ή αρχαιότερος. Τας δαπάνας εισηγείται εις το Συμβούλιον ο αρμόδιος Διευθυντής, ο προκαλέσας την διαταγήν προμηθείας ή εργασίας. Εις τας δαπάνας ταύτας επισυνάπτεται αντίγραφον του πρακτικού της ανωτέρω Επιτροπής. δ)Η Τακτική Οικονομική Επιθεώρησις ασκείται υπό του αρχαιοτέρου μετά τον Επιθεωρητήν, παρά τη Επιθεωρήσει Οικονομικών Υπηρεσιών, Αξιωματικού Οικονομικού ή ετέρου ανωτέρου Αξιωματικού Οικονομικού, οριζομένου υπό του Υπουργού ή του Αρχηγού Γ.Ε.Α. ε)Η Επιμελητεία, ήτοι η εν γένει Οικονομική Υπηρεσία παρά τη Κεντρική Υπηρεσία του Γ.Ε.Α. (Διευθύνσεις Οικονομικού, Προϊστάμενοι Τμημάτων αυτής, Δευτερεύοντες Διατάκται, Διευθυνταί Ελεγκτηρίου Δαπανών και Υλικού), ασκείται υπό Σμηνάρχων, Αντισμηνάρχων και Επισμηναγών, συμφώνως προς τα προβλεπόμενα υπό των συνθέσεων προσωπικού, της Υπηρεσίας δυναμένης εις περίπτωσιν ανάγκης να χρησιμοποιήση εις τας θέσεις ταύτας Οικονομικούς Αξιωματικούς κατωτέρους κατά ένα βαθμόν του υπό των συνθέσεων δι’ εκάστην θέσιν προβλεπομένου. Ούτοι βοηθούνται υπό κατωτέρων Οικονομικών Αξιωματικών και Αρχισμηνιών Ταμειακών. ς)Η εκκαθάρισις των δαπανών και ο έλεγχος του υλικού των λογαριασμών των υπολόγων και η υπηρεσία γραφείων εν γένει, ενεργείται υπό Επισμηναγών, Σμηναγών ή και Υποσμηναγών Οικονομικών, αναλόγως των αναγκών. ζ)Η διαχείρισις ενεργείται παρ’ Υποσμηναγών ή Ανθυποσμηναγών Οικονομικών και εν ανάγκη παρά Σμηναγών Οικονομικών.     η)Απόδοσις λογαριασμού παρά των υπολόγων Διαχειριστών Υλικού, δύναται να γίνη δια του ελέγχου των δικαιολογητικών της δοσοληψίας εις τας έδρας των Μονάδων κατά τον αυτόν ως και παρά τη Ελεγκτηρίω τρόπον. Τα ελεγχόμενα βιβλία και δικαιολογητικά, εφ’όσον δεν αναγκαιούσιν εις την Μονάδα, συσκευάζονται οπωσδήποτε μετά διετίαν και αποστέλλονται εις το Ελεγκτήριον Υλικού, παρ ου διαφυλάσσονται». Η παρ. 3 αντικατεστάθη ως άνω δια του άρθρ. 1 Νόμ. 2233/1952. 4)Όργανα Ελέγχου, Διευθύνσεως και Διαχειρίσεως – Εκτελέσεως δια την διεξαγωγήν της οικονομικής εν γένει και στρατολογικής υπηρεσίας εν ειρήνη, επιστρατεύσει και πολέμω είναι: 1)Η Επιθεώρησις Οικ/κών Υπηρεσιών παρά τω Υπουργείω μετά των παρ’ αυτή, Υπηρεσίας τακτικής Οικονομικής Επιθεωρήσεως, και των Ελεγκτηρίων Δαπανών και Υλικού. 2)Η Διεύθυνσις Επιμελητείας παρά τω Υπουργείω. 3)Η Διεύθυνσις Επιμελητείας παρ’ εκάστη Ανωτέρα Διοικήσει Αεροπορίας και παρά τη Διοικήσει Στρατού ή Ναυτικού εν επιστρατεύσει και πολέμω. 4)Το Ελεγκτήριον Δαπανών ενδεχομένως δε και Υλικού παρά τη Ανωτέρα Διοικήσει Αεροπορίας. 5)Η Επιμελητεία Αεροπορικών Φρουρών εσωτερικού, εν επιστρατεύσει και πολέμω μετά του παρ’ αυτή Ελεγκτηρίου Δαπανών, υπαγομένη απ’ευθείας τω Υπουργείω Αεροπορίας, εφ’ όσον δεν υφίσταται Ανωτέρα Διοίκησις Αεροπορίας ή αναπληρωματική τοιαύτη εν τη ζώνη του εσωτερικού. 6)Η Διεύθυνσις Επιμελητείας Κρατικού Εργοστασίου Αεροπλάνων μετά του ενδεχομένως παρ’ αυτώ Ελεγκτηρίου Δαπανών και Υλικού. 7)Η Γενική Αποθήκη Υλικού Αεροπορίας μετά των παραρτημάτων αυτής και αποθηκών υλικού Αεροπορίας εν γένει. 8)Οι Επόπται Οικ/κών Υπηρεσιών, οι Διαχειρισταί Χρηματικού, Υλικού και Τροφών παρά τω Υπουργείω και παρ’ εκάστη ανεξαρτήτω Οικονομική Μονάδι ή Οικονομική Μονάδι Αεροπορίας ως και οι μερικοί Διαχειρισταί πάσης φύσεως και οι αποθηκάριοι. 9)Η Διεύθυνσις Στρατολογίας παρά τω Υπουργείω, το Στρατολογικόν Γραφείον Αεροπορίας και οι επί της Στρατολογίας αξ/κοί παρ’ εκάστη Μονάδι ή Υπηρεσία Αεροπορίας. 10)Η Διεύθυνσις Δημοσίων Έργων παρά τω Υπουργείω δια την εις την αρμοδιότητά της αναγομένην οικονομικήν υπηρεσίαν, και 11)Οι παρά τη Δ/νσει Δημοσίων Έργων, Πολιτικής Αεροπορίας και Μετεωρολογικής Υπηρεσίας Αξιωματικοί Επιμελητείας βοηθοί οικονομικής Υπηρεσίας. 5)Τα ειδικά καθήκοντα, η δικαιοδοσία, η αρ- μοδιότης, ο τρόπος της εσωτερικής οργανώ-  Σελ. 19 Επιμελητεία και Οικονομικές Υπηρεσίες 38.Α.β.6   27 σεως και λειτουργίας εκάστης διακρίσεως και των ως άνω οργάνων ελέγχου διευθύνσεως και διαχειρίσεως εν ειρήνη, επιστρατεύσει και πολέμω καθορίζονται δι’ Υπουργικών κανονισμών. Άρθρ.3.-(Άρθρ.3ον Α.Ν.1418/1938).1)Ο Υπουργός Αεροπορίας διαθέτει τας υπό της Νομοθετικής Εξουσίας ψηφισθείσας ή άλλως κατά Νόμον εγκριθείσας πιστώσεις του τακτικού και εκτάκτου ειδικού προϋπολογισμού του Υπουργείου δια τας ανάγκας της Αεροπορίας εν γένει και πάσης εκ του Υπουργείου Αεροπορίας εξαρτωμένης υπηρεσιας, συμφώνως προς τας εκάστοτε ισχυούσας διατάξεις περί Δημοσίου Λογιστικού του Κράτους και τας ειδικάς τοιαύτας του παρόντος Νόμου. 2)Αι δαπάναι της Αεροπορίας εν γένει εγκρίνονται υπό του Υπουργού Αεροποριας ή των, δυνάμει ειδικών Νόμων ή ειδικής εξουσιοδοτήσεως του Υπουργού, εχόντων δικαίωμα εγκρίσεως και εντέλλονται υπό του Υπουργού Αεροπορίας ως Κυρίου Διατάκτου και υπό των Επιτρόπων αυτού Δευτερευόντων Διατακτών εντός των ορίων των εγκεκριμένων και μεταβιβαζομένων αυτοίς υπό του Υπουργού πιστώσεων. 3)Τα εντάλματα του Κυρίου Διατάκτου, χρηματικά πληρωμής και προπληρωμής ή επιτροπικά υπογράφονται υπό του Υπουργού Αεροπορίας ή κατ’ εντολήν τούτου υπό του Τμηματάρχου Ελεγκτηρίου Δαπανών- Προϋπολογισμού του Υπουργείου, προσυπογραφόμενα υπό του προκαλούντος ταύτα αρμοδίου Διευθυντού και Τμηματάρχου. Άρθρ.4.-(Άρθρ.4ον Α.Ν.1418/1938, 2α παράγραφος άρθρ. 4 Α.Ν.1014/1937 και άρθρ. 1ον Α.Ν. 1225/1938). 1)Η εκκαθάρισις των δαπανών πάσης οικονομικής αρμοδιότητος, η αναγνώρισις και εντολή πληρωμής αυτών ενεργείται υπό των Ελεγκτηρίων Δαπανών λειτουργούντων: α)Παρά τω Υπουργείω υπό τον Κύριον Διατάκτην παραλλήλως προς το Ειδικόν Λογιστήριον Υ.Α. β)Παρ’ εκάστη Ανωτέρα Διοικήσει Αεροπορίας ή ισοτίμω προς ταύτην Διοικήσει υπό τον Δευτερεύοντα Διατάκτην. γ)Παρά τω Κρατικώ Εργοστασίω Αεροπλάνων, εφ’ όσον ήθελε παραστή προς τούτο ανάγκη, υπό ίδιον Δευτερεύοντα Διατάκτην, όστις ασκεί συγχρόνως και τον προληπτικόν έλεγχον επί των δαπανών εν γένει του Κ.Ε.Α.      Σελ. 20 δ)Παρά τη Αναπληρωματική Ανωτέρα Διοικήσει Αεροπορίας, εν επιστρατεύσει ή πολέμω ή εν ελλείψει τοιαύτης παρά τη Επιμελητεία Αεροπορικών Φρουρών Εσωτερικού υπό τον οικείον Δευτερεύοντα διατάκτην. Δευτερεύων Διατάκτης και Προϊστάμενος Ελεγκτηρίου Δαπανών, είναι τουλάχιστον Επισμηναγός της Επιμελητείας οριζόμενος αποφάσει του Υπουργού. 2)Αποφάσει του Υπουργού Αεροπορίας τα καθήκοντα Δευτερεύοντος Διατάκτου και Προϊσταμένου Ελεγκτηρίου Δαπανών, δύνανται ν’ανατεθώσι και εις τον Διευθυντήν της Επιμελητείας Ανωτέρας Διοικήσεως Αεροπορίας κλπ. ως άνω. Τον Δευτερεύοντα Διατάκτην απουσιάζοντα ή κωλυόμενον δύναται ν’αντικαταστήση εν ανάγκη και Σμηναγός Επιμελητείας οριζόμενος υπό του Υπουργού. 3)Αεροπορικαί Μονάδες συνεργασίας μετά Στρατού ή Στόλου υπαγόμεναι εις τον Αρχηγόν Στρατού ή Ναυτικού εν Επιστρατεύσει και πολέμω δύνανται, αναλόγως των συνθηκών, να υπαχθώσι και οικονομικώς υπ’αυτούς. Εν τη περιπτώσει ταύτη η έγκρισις των δαπανών των Μονάδων τούτων ανατίθεται εις τον οικείον Διοικητήν της Μεγάλης Μονάδος η δε εντολή πληρωμής των δαπανών των Μονάδων τούτων προς αποκατάστασιν της ιδίας αυτών παγίας προκαταβολής ενεργείται κατόπιν κοινής αποφάσεως των αρμοδίων Υπουργών, υπό των Δευτερευόντων Διατακτών του Στρατού ή Ναυτικού εις βάρος και εντός των μεταβιβαζομένων αυτοίς υπό του Υπουργού Αεροπορίας πιστώσεων εκ του Προϋπολογισμού Υπουργείου Αεροπορίας. Η εκκαθάρισις των δικαιολογητικών των δαπανών τούτων ενεργείται παρ’Αξιωματικού Επιμελητείας Αεροπορίας διατιθεμένου παρά τω Δευτερεύοντι Διατάκτη Στρατού ή Ναυτικού, η δε πληρωμή αυτών παρά των οικείων Στρατιωτικών Ταμείων. 4)Οι ασκούντες τα καθήκοντα Δευτερεύοντος Διατάκτου υπέχουσι πλην της Διοικητικής ευθύνης και χρηματικήν τοιαύτην δια πάσαν θετικήν ζημίαν του δημοσίου ήτις ήθελε προκύψει: α)εξ εκδόσεως χρηματικού εντάλματος καθ’ υπέρβασιν πιστώσεων. β)εξ εκδόσεως χρηματικού εντάλματος μη στηριζομένου εις τα νόμιμα δικαιολογητικά, γ)εξ αναγραφής επί του χρηματικού εντάλματος ποσού μείζονος του προκύπτοντος εκ των λογ/σμών και δικαιολογητικών, δ)εξ εκδόσεως εντάλματος στηριζομένου εις δικαιολογητικά ανήκοντα εις υπόλογον Διαχ/στήν και τυχόν εκκαθαρισθέντα παρά του ιδίου ως ενεργούντος την εκκαθάρισιν.    38.Α.β.6 Επιμελητεία και Οικονομικές Υπηρεσίες   28 5)Οι ενεργούντες την εκκαθάρισιν των δικαιολογητικών δαπανών και τον έλεγχον των λογ/σμών δημοσίων υπολόγων εκ Διαχ/σεως Υλικού, ως και οι προϊστάμενοι Ελεγκτηρίων Υλικού υπέχουσιν εκτός της Διοικητικής και χρηματικήν ευθύνην: α)Δια πάσαν παραδοχήν χρηματικού ποσού καθ’ υπέρβασιν των κεκανονισμένων. β)Δια πάσαν παραδοχήν παρανόμου διαγραφής υλικού. γ)Δια πάσαν εν γένει θετικήν ζημίαν του Δημοσίου, ήτις ήθελε προκύψει μετά την εκκαθάρισιν των δικαιολογητικών των δαπανών ως και των λογ/-σμών Διαχειρίσεως Υλικού Δημοσίων υπολόγων. δ)Δια τυχόν εκκαθάρισιν λογ/σμών υλικού της ιδίας αυτών Διαχειρίσεως. 6)Πλην της Διοικητικής και χρηματικής ευθύνης οι τε Δευτερεύοντες Διατάκται ως και οι ενεργούντες την εκκαθάρισιν των δαπανών και τον έλεγχον των λογ/σμών του υλικού, υπέχουσι και ποινικήν ευθύνην εάν συντρέχη περίπτωσις προβλεπομένη υπό της Ποινικής Νομοθεσίας. 7)Οι παρά τω Υπουργείω Διευθυνταί ως και Τμη- ματάρχαι οι ενεργούντες την εκκαθάρισιν δικαιολογητικών πληρωμής δαπανών του Κυρίου Διατάκτου την αναγνώρισιν και εντολήν πληρωμής αυτών, ως και τον έλεγχον δικαιολογητικών διαθέσεως υλικού, υπογράφοντες τας οικείας πράξεις εκκαθαρίσεως υπέχουσι τας αυτάς ως άνω ευθύνας των Δευτερευόντων Διατακτών και των ενεργούντων την εκκαθάρισιν υπολόγων. 8)Δι’ Υπουργικών κανονισμών, κοινή αποφάσει Υπουργείου Αεροπορίας και Οικονομικών, καθορίζονται τα απαραίτητα δικαιολογητικά προς υποστήριξιν των δαπανών. Δια κανονισμών, αποφάσει του Υπουργού Αεροπορίας, καθορίζονται τα της εκκαθαρίσεως των δαπανών, τα του ορισμού και καθηκόντων των Δευτερευόντων Διατακτών, τα της μεταβιβάσεως αυτοίς πιστώσεων, τα δικαιώματα, δικαιοδοσία και αρμοδιότης των Δευτερευόντων Διατακτών και των ενεργούντων την εκκαθάρισιν δαπανών, ως και ο τρόπος οργανώσεως και εσωτερικής λειτουργίας των Ελεγκτηρίων Δαπανών και ενεργείας της εκκαθαρίσεως και αναγνωρίσεως των δαπανών βάσει των κεκανονισμένων δικαιολογητικών. 9)Εφ’ όσον ήθελε προκύψει ανάγκη ο Υπουργός της Αεροπορίας δύναται να συστήση δια το Κ.Ε.Α. ίδιον Ελεγκτήριον Δαπανών και Υλικού, ούτινος ο Διευθυντής Ανώτερος Αξ/κός Επιμελητείας θα ενεργή τα καθήκοντα Δευτερεύοντος Διατάκτου, ως και τον προληπτικόν έλεγχον των δαπανών εν γένει του Κ.Ε.Α., ενδεχομένως δε και την εκκαθάρισιν των λογ/σμών των δημοσίων υπολόγων εκ Διαχειρίσεως πάσης φύσεως υλικού του Κ.Ε.Α.     10)Επιτρέπεται εις τον επί της Αεροπορίας Υπουργόν όπως εξουσιοδοτήση τους Διευθυντάς των Επιμελητειών Δευτερεύοντας Διατάκτας των Μεγάλων Μονάδων και Φρουρών ίνα εκδίδωσι και υπογράφωσι κατ’ εντολήν αυτού τας εντολάς πληρωμής των υπ’ αυτών εκκαθαριζομένων δαπανών των αναγομένων, εις παρελθόντα οικονομικά έτη (κεκλεισμέναι χρήσεις και παθητικά υπόλοιπα) απευθύνοντες ταύτας απ’ ευθείας προς το Ειδικόν Λογιστήριον του Υπουργείου Αεροπορίας. Αι λεπτομέρειαι του μέτρου τούτου κανονισθήσονται δια διαταγών του Υπουργού. Άρθρ.5.-(Άρθρ.6, 7 και 8 Νόμ. 5163 και 4 και 5 παράγραφοι άρθρ. 8 Α. Ν. 1014/1938).1) Αι δαπάναι της Αεροπορίας πληρώνονται είτε δια χρηματικών ενταλμάτων εκδιδομένων εντός των ορίων των χορηγουμένων πιστώσεων, είτε εκ της παγίας προκαταβολής των Μονάδων, κατά τας διατάξεις του άρθρ. 17 του παρόντος. 2)Υπαρχούσης απολύτου ανάγκης δεόντως δεδικαιολογημένης, δύναται να εκδοθή χρηματικόν ένταλμα προπληρωμής υπό του Κυρίου Διατάκτου ή κατόπιν αποφάσεως αυτού, μετά γνωμοδότησιν του Επιθεωρητού Οικονομικών Υπηρεσιών και υπό των Δευτερευόντων Διατακτών, εφαρμοζομένων των περί προπληρωμών διατάξεων. 3)Τον καταλογισμόν των εξ ενταλμάτων προπληρωμής δοσιλόγων δια την μη εμπρόθεσμον απόδοσιν του οικείου λογαριασμού ενεργεί το Ελεγκτικόν Συνέδριον. 4)Οι Δευτερεύοντες Διατάκται υποχρεούνται όπως εις το τέλος εκάστου μηνός υποβάλλωσιν εις το Ελεγκτικόν Συνέδριον κατάστασιν των εκδοθέντων κατά τον μήνα τούτον χρηματικών ενταλμάτων προπληρωμής, ως και κατάστασιν των ενταλμάτων πληρωμής δι’ α δεν έχει αποδοθή λογαριασμός. 5)Η εξόφλησις των χρηματικών ενταλμάτων της Αεροπορίας γίνεται υπό των οικείων Επαρχιακών Ταμείων. 6)Αι περί προπληρωμών κείμεναι διατάξεις εφαρμόζονται και κατά τας προμηθείας και δαπάνας εν γένει του Κ.Ε.Α. των σχετικών ενταλμάτων εκδιδομένων παρά του Κυρίου ή Δευτερεύοντος Διατάκτου. 7)Δια την μεταβίβασιν πιστώσεων εν γένει τω Δευτερεύοντι Διατάκτη δια τας ανάγκας του Κ.Ε.Α. ως και δια την ανάληψιν υποχρεώσεως δια τας δαπάνας εν γένει αυτού δεν είναι απαραίτητος η εκ των προτέρων έγκρισις του Υπουργείου Οικονομικών. Άρθρ.6.-(Άρθρ. 5 Α. Ν. 1418/1938 και τελευταία παράγραφος άρθρ. 10 Νόμ. 5163). Αι προμήθειαι, εργολαβίαι και εργασίαι Αεροπορικής Υπηρεσίας εν γένει, αι μη αναγόμεναι εις τας διατάξεις του Νόμ.4010 «περί Υπηρεσίας Κρατικών Προμηθειών» ως ούτος ετροποποιήθη και συνεπληρώθη, ως και αι κατ’ εξουσιοδότησιν της Υπηρεσίας Κρατικών Προμηθειών τοιαύται, ενεργούνται παρά του Υπουρ-  Σελ. 21 Επιμελητεία και Οικονομικές Υπηρεσίες 38.Α.β.6   29 γείου Αεροπορίας και των υπαγομένων αυτώ Υπηρεσιών, επί τη βάσει των ισχυουσών διατάξεων του Νόμ. ΣΙΒ «περί Δημοσίου Λογιστικού του Κράτους» Άρθρ. 34ον, του από 29 Δεκ. 1925 Ν. Δ/τος «περί τρόπου ενεργείας προμηθειών υπό των πολιτικών Υπουργείων κλπ. Άρθρ. 3ον, του από 28 Μαΐου 1936 Ν. Δ/τος «περί τροποποιήσεως και συμπληρώσεως των διατάξεων περί προμηθειών του Δημοσίου και εκτελέσεως Δημοσίων Έργων, των υπ’ αριθ. 12/1936 και 363/1936 Α. Νόμων «περί προκαταβολής ενεργουμένων προμηθειών παντοειδούς υλικού Στρατού εκ του εξωτερικού», του υπ’ αριθ. 798/1937 Α. Νόμου «περί ρυθμίσεως διαφόρων ζητημάτων Δημοσίου Χρέους» άρθρ. 1 και 5, του υπ’ αριθ. 1014/1937 Α. Νόμου «περί Κρατικού Εργοστασίου Αεροπλάνων» άρθρ. 5 και 8, ως ετροποποιήθησαν δια του άρθρ. 2 του υπ’ αριθ. 1289/1938, Α. Νόμου, του υπ’ αριθ. 654/1937 Α. Νόμου «περί προμηθειών Στρατιωτικής Υπηρεσίας», άρθρ. 7ον προτελευταίον ΙΧ εδάφιον και άρθρ. 19, 20 και 23 του υπ’ αριθ. 1047/1938 Α. Νόμου «περί αντικαταστάσεως του άρθρ. 22 του Νόμ. 654/1937 «περί προμηθειών Στρατιωτικής Υπηρεσίας», ως και των διατάξεων του παρόντος Νόμου. 2)Αι εργολαβίαι και εργασίαι κατασκευής και συντηρήσεως κτιρίων, εγκαταστάσεων και των πάσης φύσεως έργων, ως και αι προμήθειαι υλικών δια την εκτέλεσιν τούτων αι αναγόμεναι εις την οικονομικήν αρμοδιότητα της Δ/σεως Δημοσίων Έργων Αεροπορίας, ενεργούνται παρά του Υπουργείου Αεροπορίας κατά τας κειμένας σχετικάς διατάξεις περί Δημοσίων Έργων Υπουργείου Συγκοινωνίας ως αύται συνεπληρώθησαν δι’ ειδικών εν τη Αεροπορία διατάξεων υποκείμεναι εις τον προληπτικόν έλεγχον του άρθρ. 2 του παρόντος. 3)Από της ισχύος του υπ’ αριθ. 167/1936 Α. Νόμου «περί οργανισμού της Πολεμικής Αεροπορίας» άρθρ. 8ον, και εφεξής, τα καθήκοντα του Γνωμοδοτικού Συμβουλίου προμηθειών, ως ταύτα καθορίζονται δια των άρθρ. 48 και 51 του από 19/1/1932 Π. Δ/τος «περί οργανώσεως Υπουργείου Αεροπορίας», εν συνδυασμώ προς το άρθρ. 3 του από 12/9/1930 Π. Δ/τος, εκτελούνται παρά του Συμβουλίου Β. Αεροπορίας, ούτινος τα μέλη και ο Γραμματεύς ορίζονται δι’ αποφάσεων του Υπουργού Αεροπορίας. 4)Από της ισχύος του από 28-5-1936 Ν. Δ/τος «περί τροποποιήσεως και συμπληρώσεως των διατάξεων περί προμηθειών του Δημοσίου και εκτελέσεως Δημοσίων έργων» και εφεξής τα καθήκοντα     Σελ. 22 Κεντρικής Επιτροπής Προμηθειών, δια την ενέργειαν των υπό του άρθρ. 1 και 2 του Ν. Δ/τος τούτου προμηθειών πολεμικού εφοδιασμού της Αεροπορίας εν γένει, ως ταύτα καθορίζονται υπό του από 12/9/1930 Π. Δ/τος , εκτελούνται παρά της Γνωμοδοτικής Επιτροπής προμηθειών εκτάκτου πολεμικού εφοδιασμού Αεροπορίας, ης τα μέλη και ο γραμματεύς ορίζονται δι’ αποφάσεων του Υπουργού Αεροπορίας. 5)Οι εκποιήσεις ακαταλλήλων ή αχρήστων υλικών πάσης αρμοδιότητος ενεργούνται δια δημοσίου ή προχείρου πλειοδοτικού διαγωνισμού ή ετέρου τρόπου κρινομένου συμφέροντος και αποφασιζομένου υπό του Υπουργού τηρουμένων εκ παραλλήλου και αναλόγως εν όλω ή εν μέρει των περί προμηθειών Αεροπορικής Υπηρεσίας διατάξεων. Δια την εκποίησιν παλαιού πολεμικού υλικού εφαρμόζονται αι διατάξεις του υπ’ αριθ. 1077/1938 Α. Νόμου  6)Δια Β.Δ/των προκαλουμένων υπό των Υπουργών Αεροπορίας και Οικονομικών δύνανται: Α΄.Να τίθενται εν εφαρμογή και δια τας προμηθείας Αεροπορικής Υπηρεσίας εν όλω ή εν μέρει αι εκάστοτε ισχύουσαι διατάξεις των Νόμων «περί προμηθειών Στρατιωτικής Υπηρεσίας» ως και να προσαρμόζωνται αύται αναλόγως των ειδικών συνθηκών εν τη Αεροπορία συντονιζόμεναι προς τας ισχυούσας διατάξεις του από 12/9/1930 Δ/τος «περί τρόπου ενεργείας προμηθειών εργολαβιών και εργασιών Αεροπορικής Υπηρεσίας». Β΄.Να κωδικοποιηθώσιν εις ενιαίον κείμενον υπό τον τίτλον «περί προμηθειών Αεροπορικής Υπηρεσίας» αι κατά το προηγούμενον εδάφιον εκδοθησόμεναι διατάξεις, μετά των ισχυουσών τοιούτων των εδαφ. 1, 3, 4 και 5 του παρόντος άρθρου ως και των διατάξεων παντός ετέρου Νόμου ή Δ/τος έχοντος σχέσιν, ισχύν και εφαρμογήν κατά τας προμηθείας και εκποιήσεις της Αεροπορικής Υπηρεσίας. 7)Αι δια της Υπηρεσίας Κρατικών Προμηθειών και δια λογαριασμόν του Υπουργείου Αεροπορίας ενεργούμεναι προμήθειαι υπόκεινται εις την υπό του άρθρ. 10 του Νόμ. 4010 καθοριζομένην υπέρ Δημοσίου κράτησιν 1/4%. Άρθρ.7.-(Άρθρ. 10, Νόμ. 5163). Περιέρχονται εις τους πόρους του Δημοσίου: 1)Τα καταλογιζόμενα εις βάρος εκπτώτων προμηθευτών ποσά λόγω διαφοράς τιμής. 2)Τα εις βάρος υπολόγων καταψηφιζόμενα ελλείμματα εν γένει  3)Τα εισπραττόμενα ποσά εκ της εκποιήσεως των καινουργών πλην ακαταλλήλων ή μη αναγκαιούντων τη υπηρεσία ειδών εν γένει.   38.Α.β.6 Επιμελητεία και Οικονομικές Υπηρεσίες   30 Άρθρ.8.-(Άρθρ.11 Νόμ. 5163 ως συνεπληρώθη, άρθρ. 3 Α. Ν. 1062/1938, άρθρ. 6 Α. Ν. 1418/1938 και Α. Ν. υπ’ αριθ. 1447/1938). 1)Περιέρχονται εξ ολοκλήρου εις τους πόρους του Μετοχικού Ταμείου Β. Αεροπορίας: α)Αι κατά τους κειμένους Νόμους περί μετοχικού Ταμείου Στρατού ενεργούμεναι κρατήσεις επί αντιτίμου προμηθειών, εργολαβιών, εκτελέσεως έργων εργασιών κλπ. του Υπουργείου Αεροπορίας και των Μονάδων και Υπηρεσιών αυτού, εφ’ όσον η αξία τούτων υπερβαίνει τας 100 δραχμάς. β)Αι κατασχόμεναι εγγυοδοσίαι εκπτώτων μειοδοτών και προμηθευτών ως και τα πρόστιμα εκ ποινικών ρητρών λόγω αθετήσεως υποχρεώσεων αυτών. γ)Το προϊόν της εκποιήσεως αχρήστων υλικών της Αεροπορίας εν γένει. 2)Η αληθής έννοια του εδάφ. α΄ της προηγουμένης παραγράφου είναι ότι, εις την κράτησιν 2% υπέρ Μετοχικού Ταμείου Β. Αεροπορίας ως ηυξήθη αύτη εις 3% δια μεταγενεστέρων Νόμων, υπάγεται και πας ιδιώτης επί μηνιαίω μισθώ, επί συμβάσει με ωρισμένον μισθόν και επί ημερομισθίω μη μέτοχος Μετοχικού Ταμείου, πλην των δι’ ειδικών Νόμων απαλλασσομένων της τοιαύτης κρατήσεως, προσφέρων την προσωπικήν αυτού εργασίαν εις οιανδήποτε υπηρεσίαν του Υπουργείου Αεροπορίας και των εκ τούτου εξαρτωμένων υπηρεσιών, ανεξαρτήτως του αν αύτη τυγχάνει χειρονακτική ή πνευματική. 3)Το αντίτιμον συσσιτίου εν γένει εν τη Αεροπορία εις ουδεμίαν απολύτως κράτησιν ή φόρον υπέρ Δημοσίου ή τρίτου υπόκειται είτε εις βάρος του αντιτίμου είτε εις βάρος του Δημοσίου πάσης αντιθέτου διατάξεως καταργουμένης αφ’ ης ίσχυεν. 4)Περιέρχονται εξ ολοκλήρου εις τους πόρους του Μετοχικού Ταμείου Β. Αεροπορίας αι, εκ του μισθού των εις την Αεροπορίαν κατατασσομένων εθελοντών στρατευσίμων οπλιτών πάσης προελεύσεως, κρατήσεις και λοιπαί υποχρεώσεις, αι προβλεπόμεναι υπό των διεπουσών το Μετοχικόν Ταμείον Στρατού διατάξεων. Δια τας εκ των αποδοχών των κατατασσομένων μονίμων και εθελοντών οπλιτών πάσης κατηγορίας κρατήσεις εφαρμόζονται αι διατάξεις του άρθρ. 42 του Νόμ. 5124 «περί Τεχνικών Υπηρεσιών Αεροπορίας». 5)Των Διοικητικών Συμβουλίων, του μεν Μετοχικού Ταμείου Στρατού μετέχει εφεξής ως τακτικόν μέλος και ο Επιθεωρητής Οικονομικών Υπηρεσιών Αεροπορίας ή έτερος Ανώτερος Αξιωματικός Αεροπορίας μέτοχος του Ταμείου τούτου, του δε μετοχικού Ταμείου Β. Ναυτικού και Ανώτερος Αξιωματικός της Αεροπορίας κατά το δυνατόν μέτοχος του Ταμείου τούτου, αμφότεροι διοριζόμενοι τη προτάσει του Υπουργού Αεροπορίας υπό των Υπουργών Στρατιωτικών ή Ναυτικών.  6)Παύουσιν αποτελούσαι πόρους των Μετοχικών Ταμείων Στρατού και Β. Ναυτικού και ανήκουσαι αυτοίς: α)Αι βεβαιωθείσαι υπέρ τωνΤαμείων τούτων κι δι’ οιονδήποτε λόγον μη εισπραχθείσαι ή αντικανονικώς άνευ εντολής του Υπουργείου Αεροπορίας τυχόν εισπραχθείσαι παρ’ αυτών, μέχρι και της 20ής Οκτ. 1938 κρατήσεις 3% επί προμηθειών, εργολαβιών, εκτελέσεως έργων και εργασιών του Υπουργείου Αεροπορίας και των εκ τούτου εξαρτωμένων υπηρεσιών. β)Αι από της 21ης Οκτ. 1938 και εφεξής, ενεργούμεναι τοιαύτης φύσεως ως άνω κρατήσεις, αι τοιαύται εξ ενοικίων, ως και το προϊόν εξ εκποιήσεως αχρήστων υλικών αρμοδιότητος Υπουργείου Αεροπορίας. γ)Αι, από της 1ης Δεκ.  1938 και εφεξής, ενεργούμεναι λοιπαί κατά τας κειμένας διατάξεις, πάσης φύσεως κρατήσεις και πόροι, εκ του Υπουργείου Αεροπορίας και των εκ τούτου εξαρτωμένων Υπηρεσιών υπέρ Μετοχικών Ταμείων Στρατού και Β. Ναυτικού. 7)Εκ των πόρων και κρατήσεων της προηγουμένης παραγράφου αι μεν των εδαφ. α΄ και β΄ ενεργούμεναι υπέρ Μετοχικού Ταμείου Β. Αεροπορίας, κατατίθενται προσωρινώς παρά τη Εθνική Τραπέζη της Ελλάδος, ή τω Μετοχικώ Ταμείω Στρατού, υπό ίδιον παρ’ αυτώ τοκοφόρον λογαριασμόν όψεως ή προθεσμίας επ’ ονόματι Υπουργείου Αεροπορίας, ίνα μεταβιβασθώσι εντολή του Υπουργού και αποδοθώσι περιερχόμεναι οριστικώς εις τους πόρους του, δι’ ειδικού Νόμου συσταθησομένου Μετοχικού Ταμείου Β. Αεροπορίας, αι δε του εδαφ. γ΄, ενεργούμεναι προσωρινώς υπέρ των Μετοχικών Ταμείων Στρατού και Β. Ναυτικού, αποδοθήσονται υπό τούτων εις το ακέραιον και ατόκως εις το Μετοχικόν Ταμείον Β. Αεροπορίας άμα τη συστάσει του. 8)Τα Μετοχικά Ταμεία Στρατού και Β. Ναυτικού θέλουσι διατηρήσει μέχρι και της 31ης Δεκ. 1939 απάσας τας εκ της κειμένης Νομοθεσίας επιβαλλομένας υποχρεώσεις των, έναντι των ήδη και μέχρι της ημερομηνίας ταύτης, εκ της Αεροπορίας προερχομένων μετόχων μερισματούχων και χορηγηματούχων εν γένει των Ταμείων τούτων, και υποχρεούνται να καταβάλλωσι ταύτας μέχρι της ως άνω ημερομηνίας, εις τους δικαιούχους. Άρθρ.9.-(Άρθρ.12ον Νόμ. 5163).Ο τρόπος της παραλαβής, χορηγήσεως, διαθέσεως και εκποιήσεως υλικού και εφοδίων, της πληρωμής βάσει τιμολογίου επί καταβολή του αντιτίμου ή συμψηφιστικώς και της επαναφοράς των πιστώσεων δι’ είδη χορηγούμενα εις άλλα Υπουργεία και Δημοσίας Υπηρεσίας και τοιαύτα παραλαμβανόμενα εκ τούτων, ως και τοιαύτα ενδεχομένως διατιθέμενα εις Εταιρείας,  Σελ. 23 Επιμελητεία και Οικονομικές Υπηρεσίες 38.Α.β.6   31 ιδιώτας κλπ. κανονισθήσεται δια Δ/τος προκαλουμένου υπό των Υπουργών Αεροπορίας και Οικονομικών. Άρθρ.10.-(Άρθρ.13ον Νόμ. 5163).Αι αποθήκαι και τα εργοστάσια, ων προορισμός είναι η θεραπεία των γενικών αναγκών της Αεροπορίας, δεν δύνανται να διαθέτωσι τα εν αυτοίς υλικά και εφόδια, ούτε να προβαίνωσιν εις εργασίας ειμή κατόπιν δ/γής του Υπουργού της Αεροπορίας. Άρθρ.11.-(Άρθρ.7ον Α. Ν. 1418/1938). Δια συμβιβαστικής πράξεως του Υπουργείου Οικονομικών, κατά τας κειμένας διατάξεις, καθορίζεται η πληρωτέα υπό του Υπουργού Αεροπορίας αποζημίωσις δια φθοράς και ζημίας προξενηθείσας εις ιδιώτας υπό Κρατικών αεροπλάνων και γενικώς υπαιτιότητι των Υπηρεσιών των υπαγομένων εις το Υπουργείον Αερ/ρίας. Η απόφασις αύτη στηρίζεται εις ένορκον προανάκρισιν και πρακτικόν εκτιμήσεως των φθορών ή ζημιών παρ’ Επιτροπής εμπειρογνωμόνων εις ην λαμβάνει μέρος και αντιπρόσωπος του παθόντος εκάστοτε προς τούτο συνιστωμένης δια πράξεως του Υπουργού Αεροπορίας. Κατά τα ανωτέρω καθορίζεται και η υπό των ιδιωτών πληρωτέα αποζημίωσις τω Δημοσίω δια φθοράς ή ζημίας προξενηθείσας υπό τούτων τη Αεροπορία εν γένει. Άρθρ.12.-(Άρθρ. 15ον. Νόμ. 5163). Οι Διοικηταί Μεγάλων Μονάδων Αερ/ρίας (Ανώτεροι Διοικηταί Αεροπορίας ή ισότιμοι προς τούτους Διοικηταί Αεροπορίας) είναι υπό την ανωτέραν εξουσίαν του Υπουργού της Αεροπορίας, οι αρχηγοί της οικονομικής Υπηρεσίας των υπ’ αυτούς Διοικήσεων, Μονάδων και Υπηρεσιών, έχοντες ως συνυπευθύνους εν τη διεξαγωγή ταύτης τους Διευθυντάς των παρ’ αυτοίς Επιμελητειών. Άρθρ.13.-(Άρθρ. 16ον Νόμ. 5163). Οι Διοικηταί Μεγάλων Μονάδων Αερ/ρίας υποχρεούνται: α)Να επιβλέπωσιν όπως οι Νόμοι και Κανονισμοί οικονομικής φύσεως τηρώνται επακριβώς εις τας υπ’ αυτούς Μονάδας και Υπηρεσίας. β)Να εποπτεύωσιν όπως αι υπό τας Διαταγάς των δυνάμεις ώσιν εφοδιασμέναι δι’ όλων των απαιτουμένων ειδών υλικού, εφοδίων και χορηγιών, προβλέποντες και αναφέροντες εγκαίρως εις τον Υπουργόν Αεροπορίας τας ανάγκας τούτων. γ)Να βεβαιώνται, εάν τα υλικά πάσης φύσεως και τα εφόδια των υπ’ αυτούς Μονάδων, ώσιν πλήρη, εις καλήν κατάστασιν και έτοιμα προς χρήσιν. δ)Να επιβλέπωσι τας γενομένας εργασίας προς αρτίαν λειτουργίαν των Υπηρεσιών εν ειρήνη και εκστρατεία και να προτείνωσιν εις τον Υπουργόν Αεροπορία τα ληπτέα μέτρα.  Σελ. 24 Άρθρ.14.-(Άρθρ.17ον Νόμ. 5163).1)Οι Διοικηταί Μεγάλων Μονάδων Αεροπορίας δεν δύνανται να αναλαμβάνωσιν υποχρεώσεις εις βάρος του Δημοσίου, ειμή δια την εξασφάλισιν των σταθερών χορηγιών εις είδος ή εις χρήμα. Προκειμένου δε περί προμηθειών, εργολαβιών και εργασιών, μόνον κατόπιν εξουσιοδοτήσεως του Υπουργού της Αεροπορίας και εντός πάντοτε των ορίων των μεταβιβαζομένων εις τους παρ’ αυτοίς Δευτερεύοντας Διατάκτας πιστώσεων. 2)Εξαιρετικώς, προκειμένου περί επειγούσης ανάγκης ή ανωτέρας βίας, δύνανται οι Διοικηταί Μεγάλων Μονάδων να διατάξωσιν αγοράς ή εργασίας, αλλά πάντοτε εγγράφως και υπό ιδίαν αυτών διοικητικήν και χρημαικήν ευθύνην, αναφέροντες αμέσως εις τον Υπουργόν της Αεροπορίας, όστις, εάν μεν ευρίσκη πλήρως δικαιολογημένην την τοιαύτην ενέργειαν, την εγκρίνει, άλλως διατάσσει, τον καταλογισμόν της γενομένης δαπάνης εις βάρος του διατάξαντος. Άρθρ.15.-(Άρθρ.18 Νόμ. 5163). Προς θεραπείαν των διαφόρων αναγκών εκάστη Αεροποική Μονάς, Πολεμική ή Πολιτική έχει εις την διάθεσιν αυτής: α)Κτίρια και εγκαταστάσεις. β)Υλικά και εφόδια. γ)Δικαίωμα επί σταθερών χορηγιών και  δ)Ενδεχομένως παγίων προκαταβολή χορηγουμένην υπό του Υπουργού Οικονομικών. ΄Αρθρ.16.-(Αρθρ.8 Α.Ν.1418/1938. 1)Σταθεραί χορηγίαι εν τη Αεροπορία και πάση εκ ταύτης εξαρτωμένη υπηρεσία, διατιθέμεναι υπό του Δημοσίου εις χρήμα ή είδος ή και εις αμφότερα αναλόγως των αναγκών εν ειρήνη, επιστρατεύσει και πολέμω είναι αι κάτωθι: Α΄.Κατ’ άνδρα. 1)Αι αποδοχαί και αποζημιώσεις προσωπικού εν γένει . 2)Η τροφοδοσία (έξοδα τραπέζης-αντίτιμον τροφής) προσωπικού εν γένει. 3)Ο Ιματισμός και τα ατομικά είδη οπλιτών κι ιδιωτικού προσωπικού. 4)Η ατομική καθαριότης και συντήρησις ιματισμού οπλιτών εν γένει.             38.Α.β.6 Επιμελητεία και Οικονομικές Υπηρεσίες   32 Β΄.Κατά Μονάδα. 1)Η θέρμανσις. 2.Η καθαριότης και συντήρησις των κτιρίων, εγκαταστάσεων και επίπλων. 3)Τα γραφικά και έκτακτα έξοδα. 4)Ο φωτισμός και η ύδρευσις. 2)Η θέρμανσις και φωτισμός δύνανται εν επιστρατεύσει, και πολέμω να διατεθώσι και κατ’ άνδρα. Επίσης δε και εν ειρήνη η σταθερά χορηγία ατομικής καθαριότητος και συντηρήσεως ιματισμού δύναται να διατεθή κατά Μονάδα. 3)Αι αποδοχαί εν γένει καθορίζονται δια Νόμων. Δια Β.Δ/των, τη προτάσει των Υπουργών Αεροπορίας και Οικονομικών, προκαλουμένων καθορίζονται, αι δικαιούμεναι σταθερών χορηγιών εις χρήμα Μονάδες, Υπηρεσίαι και προσωπικόν, το μηνιαίον ή ημερήσιον εις χρήμα αντίτιμον της σταθεράς χορηγίας τροφοδοσίας (έξοδα τραπέζης - αντίτιμον τροφής) του προσωπικού εν γένει, λογιζόμενον ως παρακολουθούσα τας αποδοχάς αποζημίωσις χορηγουμένη αντί της εις είδος τροφής και μη υποκειμένη εις κράτησιν φόρον ή τέλος υπέρ Δημοσίου ή τρίτου, αι δικαιούμεναι μερίδες διατροφής ως και το αντίτιμον των εις χρήμα λοιπών σταθερών χορηγιών καθώς επίσης ο τρόπος της χορηγήσεως, δικαιολογήσεως και αποδόσεως λογαριασμού και πάσα περί τούτων σχετική διάταξις και λεπτομέρεια. Δι’ αποφάσεων του Υπουργού Αεροπορίας καθορίζονται εν ειρήνη, επιστρατεύσει και πολέμω αι δικαιούμεναι σταθερών χορηγιών εις είδος Μονάδες, Υπηρεσίαι και προσωπικόν η σύνθεσις των εις είδος κατ’ άνδρα ή Μονάδα σταθερών χορηγιών, αι δικαιούμεναι μερίδες διατροφής και λοιπών σταθερών χορηγιών , κατά τας εκάστοτε ανάγκας και εντός των ορίων των σχετικών πιστώσεων του προϋπολογισμού, ο τρόπος της χορηγήσεως, δικαιολογήσεως και αποδόσεως λογαριασμού των εις είδος σταθερών χορηγιών εν γένει, ως και πάσα περί τούτων σχετική διάταξις και λεπτομέρεια  4)Τα υλικά της Αεροπορικής Υπηρεσίας εν γένει διακρίνονται εν εκάστη Διαχειρίσει: α)Εις υλικά κοινής χρήσεως και β)Εις υλικά επιστρατεύσεως. Τα υλικά κοινής χρήσεως προορίζονται όπως επαρκώσι, δια τας τακτικάς ανάγκας, τα δε της επιστρατεύσεως χρησιμοποιούνται μόνον εις ας περιπτώσεις αι ειδικαί περί τούτων οδηγίαι επιτρέπουσιν. Ο Υπουργός της Αεροπορίας ορίζει κατ’ είδος και ποσότητα τα υλικά επιστρατεύσεως άτινα εκάστη Μονάς ή Υπηρεσία οφείλει να διατηρή. Τα ούτω οριζόμενα υλικά δέον να συντηρώνται καλώς και να ευρίσκωνται πάντοτε έτοιμα προς χρήσιν δια τας ανάγκας της επιστρατεύσεως.    Η ανανέωσις και η εν γένει Διαχείρισις του υλικού Επιστρατεύσεως γίνεται κατά τας περί τούτου ειδικάς διατάξεις και οδηγίας του Υπουργείου. Το υλικόν επιστρατεύσεως εναποθηκεύεται και συντηρείται κεχωρισμένως εν ανάγκη του της κοινής χρήσεως, από απόψεως όμως διαχειρίσεως αποτελεί μερικήν Διαχείρισιν της Μονάδος αποδιδομένου ενιαίου λογαριασμού μετά του υλικού κοινής χρήσεως. Άρθρ.17.-(Άρθρ.9 Α. Ν. 1418/1938 και 3 παράγραφος άρθρ. 7 Α. Ν. 1014/1937). 1)Εκ της χορηγουμένης εις τας Αεροπορικάς Μονάδας παγίας προκαταβολής πληρώνονται αι δαπάναι των σταθερών χορηγιών και γενικώς αι τακτικαί δαπάναι, πλην ενοικίων, βάσει των προβλεπομένων δι’ εκάστην δικαιολογητικών εν ανάγκη δε εκ των προμηθειών, εργολαβιών, εργασιών κλπ. αι μη υπερβαίνουσι τας δραχ. 50.000 των υπολοίπων πληρωνομένων δια χρηματικών ενταλμάτων εκδιδομένων κατά τα κεκανονισμένα επ’ ονόματι των δικαιούχων. Δια τας Αεροπορικάς Μονάδας εν επιστρατεύσει και πολέμω, δια το Κ.Ε.Α. δε και εν ειρήνη, δύνανται αι πάσης φύσεως δαπάναι να πληρώνωνται εκ της παγίας προκαταβολής αυτών εν ανάγκη. 2)Το ποσόν των εκ της παγίας προκαταβολής πληρωνομένων δαπανών ανανεούται δια της εκδόσεως των οικείων χρηματικών ενταλμάτων επ’ ονόματι της δικαιούχου Μονάδος, βάσει των κατά Νόμον δικαιολογητικών δεόντων εκκαθαρισμένων. Τα εντάλματα ταύτα εκδίδονται υπό του Κυρίου ή Δευτερεύοντος Διατάκτου, εντός των μεταβιβαζομένων αυτώ πιστώσεων, εξοφλούνται δε δια διπλοτύπων αποδείξεων υπογεγραμμένων υπό του Διαχ/στού Χρηματικού, του Επόπτου και του Διοικητού της Μονάδος ή του Διευθυντού της Επιμελητείας, εντολή του Γενικού Διευθυντού, προκειμένου περί του Κ.Ε.Α. Τα τοιαύτα εντάλματα Κυρίου ή Δευτερεύοντος Διατάκτου δύνανται να εκδίδωνται, ουχί κατά Κεφάλαιον και Άρθρον του Προϋπολογισμού, αλλά να συμπεριλαμβάνωσι δαπάνας διαφόρων Κεφαλαίων και Άρθρων Προϋπολογισμού της αυτής χρήσεως. Δι’ αποφάσεων του Υπουργού καθορίζεται το υπόδειγμα των ενταλμάτων τούτων. 3)Η διάθεσις της παγίας προκαταβολής δια την πληρωμήν των πάσης φύσεως δαπανών του Κ.Ε.Α., θα ενεργήται κατόπιν αποφάσεων του Διοικητικού Συμβουλίου ή του Γενικού Διευθυντού δεόντως εξουσιοδοτουμένου, η Διαχείρισις αυτής θα εκτελήται κατά τας υπαρχούσας περί παγίας προκαταβολής διατάξεις, η δε ανανέωσις αυτής θα ενεργήται δια της εκδόσεως χρηματικών ενταλμάτων υπό του Δευτερεύοντος Διατάκτου κατά τα κεκανονισμένα και ειδικώτερον κατά τα εν τω Κανονισμώ Εσωτερικής λειτουργίας του Εργοστασίου ορισθησόμενα.   Σελ. 25 Επιμελητεία και Οικονομικές Υπηρεσίες 38.Α.β.6   33 Άρθρ.18.-(Άρθρ.22ον Νόμ. 5163). 1)Η Οικονομική υπηρεσία εκάστης των εχουσών διαχειρίσεις Αεροπορικών Μονάδων και Υπηρεσιών διευθύνεται υπό του Διοικητού ή του Προϊσταμένου αυτής εν γένει βοηθουμένου υπό Επισμηναγού ή Σμηναγού Επιμελητείας και εν ελλείψει υπό ιπταμένου ή υπαλλήλου, προκειμένου περί υπηρεσιών της Πολιτικής Αεροπορίας και Μετεωρολογικής Υπηρεσίας, φέροντος τον τίτλον του Επόπτου Οικονομικών Υπηρεσιών. 2)Επιτρέπεται εν ανάγκη να ανατεθώσιν εις τον Διοικητήν, Υποδιοικητήν ή Προϊστάμενον τα καθήκοντα του Επόπτου. 3)Ο Διοικητής ή Προϊστάμενος είναι χρηματικώς υπεύθυνος δια πάσαν χρήσιν χρημάτων ή υλικού διαταχθείσαν παρ’ αυτού εγγράφως κατά παράβασιν των Νόμων, Δ/των ή Υπουργικών Διαταγών, ως και οσάκις δεόντως ειδοποιηθείς περί ανωμαλίας τινός ή αντιληφθείς ο ίδιος δεν έλαβε τα απαιτούμενα μέτρα προς επανόρθωσιν αυτής. 4)Ο Επόπτης Οικ/κών Υπηρεσιών εξασκεί διηνεκώς εποπτείαν εφ’ απασών των λεπτομερειών της οικονομικής και λογιστικής υπηρεσίας της Μονάδος, των Τμημάτων αυτής, ως και των κατεχόντων χρήματα ή υλικά δι’ οιονδήποτε υπηρεσίαν και καθοδηγεί τους υπολόγους όπως εκτελώσι την υπηρεσίαν των κατά τας ισχύουσας διατάξεις. 5)Ο Επόπτης είναι αλληλεγγύως υπεύθυνος μετά των Διαχειριστών. α)Οσάκις ένεκα παραλείψεως των ανατιθεμένων αυτώ καθηκόντων προκύψη υλική ζημία εις το Δημόσιον και β)δια τας μη κανονικάς πληρωμάς και χορηγήσεις αν ενέκρινε δια της υπογραφής του. Ο ίδιος υπέχει Διοικητικήν ευθύνην δια τε τα ανωτέρω ως και δια πάσαν ανωμαλίαν ήν ηνέχθη ή παρέλειψε να καταστήση γνωστήν εις τον Διοικητήν της Μονάδος. Ο Επόπτης τηρεί την ετέραν των κλειδών του Ταμείου. Άρθρ.19.-(Άρθρον 10ον Α. Ν. 1418/1938).1)Αι αρχαί της Πολεμικής και Πολιτικής Αεροπορίας ως και Μετεωρολογικής Υπηρεσίας από οικονομικής απόψεως διακρίνονται: α)Εις ανεξαρτήτους Οικονομικάς Μονάδας και β)εις Οικονομικάς Μονάδας. Ανεξάρτητοι Οικονομικαί Μονάδες νοούνται αι έχουσαι τας εξής τρεις αυθυπάρκτους Διαχειρίσεις με υπολόγους αποδίδοντας κεχωρισμένως λογ/σμόν. 1)Χρηματικού.2)Υλικού και 3)Τροφών. Οικονομικαί Μονάδες θεωρούνται αι στερούμεναι Διαχειρίσεων Χρηματικού τουτέστιν παγίας προκαταβολής.  Σελ. 26 2)Αποφάσει του Υπουργού Αεροπορίας, Διαχειρίσεις Υλικού πάσης φύσεως Αποθηκών, Εργοστασίων ή και μεγάλης κινήσεως Ανεξαρτήτων Οικονομικών Μονάδων, δύνανται να κατανεμηθώσιν εις πλείονας κατά κατηγορίας υλικού αυθυπάρκτους Διαχειρίσεις με υπολόγους Διαχ/στάς αποδίδοντας κεχωρισμένως και ανεξαρτήτως λογ/σμόν. 3)Κατ’ αρχήν ως ανεξάρτητος Οικονομική Μονάς λογίζεται, δια μεν την Πολεμικήν Αεροπορίαν η Αεροπορική Βάσις ή ισοδύναμος προς ταύτην Μονάς, Υπηρεσία, Κατάστημα ή Αποθήκη, εν επιστρατεύσει δε και η ανεξάρτητος Μοίρα ή ισοδύναμος προς ταύτην Σχηματισμός, δια δε την Πολιτικήν Αεροπορίαν, ο Αερολιμήν. Μοίραι, Σμήνη, Συνεργεία, θεραπευτήρια και λοιπά Τμήματα και Επιστασίαι, Αεροδρόμια εκάστης Μονάδος και Αερολιμένες δευτερευούσης σημασίας, αποτελούσι μερικάς Διαχειρίσεις εντεταγμένας εις την οικείαν γενικήν Διαχείρισιν της Μονάδος εξ ης εφοδιάζονται εις χρήματα και υλικά εν γένει και εις ην αποδίδουσι λογ/σμόν. Αι στερούμεναι μιας ή πλειόνων Διαχειρίσεων Μονάδες και Υπηρεσίαι προσκολλώνται Διαταγή του Υπουργού Αεροπορίας εις Ανεξαρτήτους Οικονομικάς Μονάδας ως μερικαί Διαχειρίσεις αυτών μέσω των οποίων ενεργείται η οικεία οικονομική υπηρεσία και απόδοσις λογ/σμού. 4)Εκάστη των αυθυπάρκτων γενικών Διαχειρίσεων της Μονάδος ανατίθεται δια Διαταγής του Υπουργού Αεροπορίας εις Υποσμηναγόν ή Ανθυποσμηναγόν Επιμελητείας ή εν ελλείψει εις ομοιόβαθμον ιπτάμενον, εν ανάγκη δε λόγω της μεγάλης κινήσεως και εις Σμηναγόν Επιμελητείας αντιθέτως δε και εις ειδικόν Υπαξ/κόν, μόνιμον δημόσιον υπάλληλον ή ιδιώτην τοιούτον υφιστάμενον εν υπηρεσία επί συμβάσει ή μηνιαίω μισθώ. Η Διαχείρισις τροφών δύναται να ανατεθή εν όλων εν ειρήνη, εν όλω δε ή εν μέρει εν επιστρατεύσει και εις τους Διοικητάς Σμηνών ή Μοιρών. Αι Μερικαί Διαχειρίσεις της Μονάδος ανατίθενται εις κατωτέρους Αξιωματικούς εν ανάγκη δε και ειδικούς Υπαξ/κούς, μονίμους δημοσίους υπαλλήλους ή υφισταμένους εν υπηρεσία ιδιώτας τοιούτους επί συμβάσει ή μηνιαίω μισθώ, ως μερικούς Διαχ/στάς. Δύνανται να ανατεθώσι και δύο εκ των ως άνω γενικών Διαχειρίσεων εις ένα και τον αυτόν Διαχ/ στήν ή και να συγχωνευθώσι δύο Διαχειρίσεις μιας και της αυτής Μονάδος εις ενιαίον.    38.Α.β.6 Επιμελητεία και Οικονομικές Υπηρεσίες   34 Άρθρ.20.-(Άρθρ. 24ον Νόμ. 5163 και Άρθρ.11ον Α.Ν. 1418/38). 1)Οι Διαχειρισταί του Χρηματικού, οι διαχειριζόμενοι την παγίαν προκαταβολήν των ανεξαρτήτων οικονομικώς Μονάδων, ενεργούσιν εις βάρος αυτής τας υπό του παρόντος Νόμου οριζομένας πληρωμάς όντες αλληλεγγύως υπεύθυνοι μετά των Εποπτών δια πάσαν έλλειψιν, παράνομον ή παράτυπον διάθεσιν της παγίας προκαταβολής, ως και οσάκις ήθελε προκύψη υλική ζημία, εις το Δημόσιον, ένεκα πράξεως ή παραλείψεως των καθηκόντων αυτών. Ούτοι τηρούσι τα βιβλία της χρηματικής Διαχειρίσεως και αποστέλλωσι κατά μήνα, μέσω της Αεροπορικής Μονάδος, τους λογ/σμούς εξόδων εις το οικείον Ελεγκτήριον Δαπανών (Δευτερεύοντα Διατάκτην) δια την εκκαθάρισιν και έκδοσιν των χρηματικών ενταλμάτων προς ανανέωσιν της παγίας προκαταβολής. 2)Οι Διαχειρισταί Υλικού τόσον του Αεροπορικού όσον και του παντοειδούς, διαχειριζόμενοι τα υλικά του Δημοσίου, εισί χρηματικώς υπεύθυνοι δια πάσαν έλλειψιν παράνομον ή παράτυπον διάθεσιν τούτων, αλληλεγγύως δε μετά του Επόπτου υπεύθυνοι δια πάσαν φθοράν ή βλάβην προελθούσαν εκ κακής συντηρήσεως του υλικού. Ούτοι τηρούσι τα βιβλία της Διαχειρίσεως υλικού και αποδίδουσι λογ/σμόν αυτού τακτικώς μεν εις το τέλος εκάστου οικονομικού έτους, εκτάκτως δε εν περιπτώσει παραδόσεως της Διαχειρίσεως, δια της αποστολής των δικαιολογητικών μέσω της Αεροπορικής Μονάδος εις το οικείον Ελεγκτήριον Υλικού προς εκκαθάρισιν. 3)Τας αυτάς ευθύνας, καθήκοντα και υποχρεώσεις δημοσίου υπολόγου προς τους Διαχ/στάς Χρηματικού και υλικού, έχουσι και οι Διαχ/σταί Τροφών κατά την Διαχ/σιν χρημάτων και εφοδίων εις είδος, καθώς επίσης και οι μερικοί Διαχ/σταί πάσης φύσεως, ως και οι κατέχοντες χρήματα και υλικά του Δημοσίου ή της Αεροπορικής Υπηρεσίας, στρατιωτικοί, δημόσιοι υπάλληλοι και ιδιώται γενικώς. Άρθρ.21.-(Άρθρ.25ον Νόμ. 5163). Η Λογιστική υπηρεσία και τα δικαιολογητικά των δαπανών και της Διαχ/σεως. διαθέσεως και διαγραφής υλικού και εφοδίων της Αεροπορίας, καθορίζονται δι’ εκάστην περίπτωσιν αναλόγως και κατά τας διατάξεις του παρόντος Νόμου ή δια Β. Δ/των ή δι’ Υπουργικών Διαταγών, εντός των ορίων των διατάξεων του άρθρ. 40 του Νόμ. ΣΙΒ΄ «περί Δημοσίου Λογιστικού» ως ετροποποιήθη και συνεπληρώθη. Άρθρ.22.-(Άρθρ.12 Α. Ν. 1418/1938). 1)Η εκτίμησις των ευθυνών των Διοικητών, Εποπτών Οικονομικής Υπηρεσίας, Διαχειριστών και πάντων εν γένει των δημοσίων υπολόγων στρατιωτικών, δημοσίων υπαλλήλων και ιδιωτών, ανήκει εις τον Υπουργόν Αεροπορίας, όστις εν εκάστη περιπτώσει  εκδίδει τας αποφάσεις του εντός των σχετικών διατάξεων των Νόμων περί Δημοσίου Λογιστικού του Κράτους και του παρόντος Νόμου. 2)Ο καταλογισμός των ελλειμμάτων εις βάρος υπολόγων, εκ μέρους του Υπουργού και των εχόντων δικαίωμα καταψηφισμού Διοικητών, γίνεται βάσει της τιμής της αγοράς των υλικών κατά την ημέραν της εξακριβώσεως του ελλείμματος. Αι τιμαί αύται κοινοποιούνται εκάστοτε δι’ Υπουργικών Διαταγών ή αναγράφονται εις το ονομαστικόν του υλικού ή εξακριβούνται εκ του εμπορίου ή κατ’ εκτίμησιν ειδικών. Ημέρα εξακριβώσεως του ελλείμματος θεωρείται η ημέρα της καταμετρήσεως, της απογραφής, της παραδόσεως ή διαλύσεως της Διαχ/σεως καθ’ ην διεπιστώθη το έλλειμμα, ή η ημέρα της εκκαθαρίσεως των λογ/σμών του Δημοσίου υπολόγου. 3)Κατ’ αρχήν ουδέν έλλειμμα υλικού, τροφών ή εφοδίων αποδιδόμενον εις φυσικήν απομείωσιν γίνεται αποδεκτόν. Εις εξαιρετικάς όλως περιπτώσεις μακροχρονίου ή ελαττωματικής αποθηκεύσεως ειδικής φύσεως υλικών δύναται δι’ αποφάσεων του Υπουργού στηριζομένων εις γνωμάτευσιν Επιμελητηρίων, Χρηματιστηρίων Εμπορευμάτων, Τελωνείων ή άλλων ειδικών Αρχών ή εκ παραλλήλου προς τα εφαρμοζόμενα εις ξένας Αεροπορίας, να γίνη ανεκτή και καθορισθή φυσική απομείωσις δι’ ενια εκ των χρησιμοποιουμένων υπό της Αεροπορικής Υπηρεσίας ειδών, πάντως η έγκρισις αύτη δέον να ζητήται και χορηγήται ειδικώς και προς της παρουσιάσεως ελλείματος. Δια παν έλλειμμα επί πλέον της τυχόν εγκρινομένης φυσικής απομειώσεως ευθύνεται έναντι του Δημοσίου ο υπόλογος. Άρθρ.23.-(Άρθρ.13ον Α. Ν. 1418/1938 και Άρθρ. 2 Α.Ν. 1225/1938). 1)Ο καταψηφισμός του αντιτίμου ελλειμμάτων φθορών, απωλειών και γενικώς χρεών προς το Δημόσιον εις βάρος Αξ/κών, Αρχισμηνιών, τούτοις εξομοιουμένων και δημοσίων πολιτικων υπαλλήλων ενεργείται αποφάσει του Υπουργού Αεροπορίας, εις βάρος δε των λοιπών οπλιτών, τούτοις εξομοιουμένων και ιδιωτικού προσωπικού, αποφάσει του Διοικητού της Μονάδος, δια της Ημερησίας Διαταγής αυτής καθοριζούσης και τον τρόπον εισπράξεως. 2)Δια τους Αξ/κούς, δημοσίους υπαλλήλους, μονίμους οπλίτας και γενικώς τους λαμβάνοντας μηνιαίας αποδοχάς, ως και τους εκ του ιδιωτικού προσωπικού λαμβάνοντας μηνιαίας αποδοχάς ή και ημερομίσθιον, η είσπραξις των προς το Δημόσιον χρεών ενεργείται δια μηνιαίας κρατήσεως καθοριζομένης υπό του έχοντος δικαίωμα καταψηφισμού, μέχρι του 1/4 των αποδοχών, εις ας νοούνται και αι αποζημιώσεις αι χορηγούμεναι ως παρακολού-        Σελ. 27 Επιμελητεία και Οικονομικές Υπηρεσίες 38.Α.β.6   35 θημα του μηνιαίου μισθού προς παγίαν επαύξησιν αυτού, πλην εξόδων τραπέζης και αντιτίμου τροφής. 3)Το άρθρ. 2ον του υπ’ αριθ. 1225/1938 Α. Νόμου όσον αφορά την εκ της συντάξεως κράτησιν των εξερχομένων των τάξεων οφειλετών του Δημοσίου παραμένει εν ισχύϊ, έχον ούτω: Εις ας περιπτώσεις ο Υπουργός Αεροπορίας κατ’ οικείαν εκτίμησιν κρίνει ότι χρέη Αξ/κών εξελθόντων των τάξεων του Στρατού προερχόμενα εκ προκαταβολής εξ οιουδήποτε λόγου ληφθείσης, οδοιπορικών ή αποδοχών, ως και εξ ιδιοποιήσεως δημοσίου χρήματος, δεν εξοφλήθησαν υπό τούτων λόγω υπεκφυγής, δύναται να διατάξη κράτησιν εκ της συντάξεως των οφειλετών τούτων, ποσού μείζονος του ενός τετάρτου και μέχρι του ημίσεος ταύτης άχρις ολοσχερούς εξοφήσεως των χρεών των. 4)Δια πάντας τους λοιπούς η είσπραξις των χρεών τούτων ενεργείται κατά τας διατάξεις περί εισπράξεως δημοσίων εσόδων δια δηλώσεως αυτών ως δημοσίου εσόδου εις βάρος της ιδιαιτέρας περιουσίας του καταψηφιζομένου. 5)Κατ’ εξαίρεσιν ο Διοικητής Μονάδος, τη προτάσει του Επόπτου, δύναται και υποχρεούται να καταλογίζη δια της Ημερησίας Διαταγής εις βάρος των υπολόγων απορριπτόμενα υπό του Ελεγκτηρίου Δαπανών χρηματικά ποσά, εξ αποδοχών προσωπικού, αντιτίμου τροφής και λοιπών σταθερών χορηγιών, ως και άλλων τακτικών δαπανών της Μονάδος ως ληφθέντα επί πλέον, εφ’ όσον οι υπόλογοι Διαχειρισταί δεν ανακαλέσωσι και δικαιολογήσωσι ή δεν εισπράξωσι ταύτα παρά των δικαιούχων κατά τον επόμενον της απορρίψεως μήνα. 6)Συμφώνως τω προηγουμένω και παρόντι άρθρω καταλογίζεται επίσης εις βάρος των υπολόγων; α)Το αντίτιμον του αχρηστευομένου συσσιτίου υπαιτιότητι των κατά τους κανονισμούς αρμοδίων οργάνων παρασκευής αυτού. β)Παν χρέος δημιουργούμενον υπαιτιότητι των αρμοδίων οργάνων κατά την Διαχείρισιν χρημάτων του συσσιτίου και γενικώς των σταθερών χορηγιών. γ)Παν έλλειμμα, φθορά ή απώλεια χρημάτων ή υλικών πρατηρίων συνεργείων, λεσχών, κυλικείων, λαχανοκήπων, ποιμνίων και λοιπών οργανώσεων της Αεροπορικής Υπηρεσίας. 7)Ο Υπουργός της Αεροπορίας δύναται να διατάσση τον συμψηφισμόν των εμφανιζομένων και εξακριβουμένων, εις τας Διαχειρίσεις υλικού και εφοδίων κατά τας παραδόσεις, διαλύσεις, απογραφάς ή αποδόσεις λογ/σμού, ελλειμμάτων και πλεονασμάτων υπό ομοειδών υλικών.  Σελ. 28 8)Εν περιπτώσει θανάτου Διαχ/στού Υλικού και εφοδίων και γενικώς υπολόγου εκ τοιαύτης Διαχ/σεως παρουσιάζοντος ελλείμματα κατά την Διαχείρισίν του, δύναται ο Υπουργός να αποφασίζη την διαγραφήν των ελλειμμάτων τούτων εις βάρος του Δημοσίου, εφ’ όσον κατόπιν ενόρκου προανακρίσεως, αναλόγως της φύσεως του υλικού, ήθελον προκύψει στοιχεία αποκλείοντα τον δόλον του θανόντος. 9)Χρέη προς το Δημόσιον οποθενδήποτε προερχόμενα εγκαταλειφθέντα, και εγκαταλειπόμενα υπό θανόντων και αποβιούντων εν υπηρεσία μαθητών Σχολών Αεροπορίας διαγράφονται εις βάρος του Δημοσίου. Άρθρ.24.-(Άρθρ. 14ον Α. Ν. 1418/1938). 1)Δι’ αποφάσεων του Υπουργού Αεροπορίας εφαρμόζονται, εν τη Αεροπορία και ταις εκ ταύτης εξαρτωμέναις Υπηρεσίαις, αι εκάστοτε ισχύουσαι εν τω Στρατώ Ξηράς νόμιμοι διατάξεις: α)Περί μισθού των στρατευσίμων οπλιτών και των εκ στρατευσίμων εφέδρων τοιούτων. β)Περί εξόδων κηδείας και εξόδων νοσηλείας στρατιωτικού προσωπικού εν γένει εις Στρατιωτικά και Ιδιωτικά Νοσοκομεία, θεραπευτήρια κλπ. Μόνιμοι Υπαξ/κοί, Αεροπορίας (πλην Αρχισμηνιών) και γενικώς επί μηνιαίω μισθώ τοιούτοι, νοσηλευόμενοι εις εκτός της Μονάδος Στρατιωτικά, Ναυτικά ή Ιδιωτικά Νοσοκομεία και Θεραπευτήρια υπόκεινται εις κράτησιν εκ των αποδοχών αυτών, ως αύτη ενεργείται και δια τους Αξ/κούς και Αρχ/νίας, δραχ. 7 ημερησίως, δικαιούμενοι κατά το διάστημα της νοσηλείας των των κεκανονισμένων εξόδων τραπέζης και αντιτίμου τροφής. γ)Περί εισφορών και επιτάξεων. 2)Δια τας περιπτώσεις τας μη προβλεπομένας υπό του παρόντος Νόμου και γενικώς δι’ ας δεν υφίστανται ειδικαί νόμιμοι οικονομικαί διατάξεις εν τη Αεροπορία και ταις εκ ταύτης εξαρτωμέναις Υπηρεσίαις έχουσιν ισχύν και εφαρμόζονται εν αυτή, αι ισχύουσαι διατάξεις του Νόμ. ΣΙΒ΄ «περί Δημοσίου Λογιστικού του Κράτους» ως ετροποποιήθησαν και συνεπληρώθησαν, ως και αι κείμεναι γενικού περιεχομένου οικονομικαί διατάξεις τουΥπουργείου Στρατιωτικών δια τους Στρατιωτικούς εν γένει της Αεροπορίας ή του Υπουργείου Οικονομικών δια τους δημοσίους πολιτικούς υπαλλήλους της Αεροπορίας.      38.Α.β.6 Επιμελητεία και Οικονομικές Υπηρεσίες   36 Άρθρ.25.-(Άρθρ.15 Α. Ν. 1418/1938). 1)Δια την εκκαθάρισιν των λογ/σμών των Δημοσίων υπολόγων εκ Διαχειρίσεως του πάσης φύσεως υλικού και εφοδίων της Αεροπορίας και των εκ ταύτης εξαρτωμένων Υπηρεσιών και προς παρακολούθησιν των απογραφών και αποθεμάτων υλικού, ως και δια την τήρησιν Στατιστικής των δαπανών εν γένει και αναλώσεων υλικού λειτουργεί παρά τη Επιθεωρήσει Οικ/κών Υπηρεσιών του Υπουργείου Αεροπορίας Ελεγκτήριον Υλικού αποτελούμενον εκ τριών Γραφείων. 1)Γραφείον Εκκαθαρίσεως Υλικού-Αποθε-μάτων. 2)Γραφείον Στατιστικής. 3)Γραφείον Τακτο-ποιήσεως Διαφορών Υλικού. 2)Τοιούτον Ελεγκτήριον Υλικού δύναται να λειτουργήση αποφάσει του Υπουργού, και παρά τω Κρατικώ Εργοστασίω Αεροπλάνων, κατά τας ανάγκας δε ιδία εν επιστρατεύσει και παρά τη Ανωτέρα Διοικήσει Αεροπορίας ή Διοικήσει Στρατού μετά του παρ’ αυτή Ελεγκτηρίου Δαπανών υπό τον οικείον δευτερεύοντα διατάκτην. 3)Δι’ Υπουργικών Κανονισμών καθορίζεται ο τρόπος της λειτουργίας των Ελεγκτηρίων Υλικού και ενεργείας της εκκαθαρίσεως των λογ/σμών υλικού εν ειρήνη επιστρατεύσει και πολέμω. Άρθρ.26.-(Άρθρ.16ον Α. Ν. 1418/1938).1)Η Επιμελητειακή, Οικονομική, Λογιστική και Στρατολογική Υπηρεσία της Αεροπορίας εν γένει (Πολεμικής, Πολιτικής και Μετεωρολογικής Υπηρεσίας) διεξάγεται υπό ιδίου Σώματος Αξ/κών Επιμ/τείας Αεροπορίας, ούτινος η ιεραρχία και αι οργανικαί θέσεις καθορίζονται δια Νόμων «Περί Οργανισμού της Πολεμικής Αεροπορίας» και των εκ ταύτης εξαρτωμένων Υπηρεσιών. Η κατανομή τούτων, προς εξυπηρέτησιν των αναγκών της Αεροπορίας, ενεργείται δια των πινάκων συνθέσεως προσωπικού. 2)Αποφάσει του Υπουργού Αεροπορίας τοποθετούνται ανά εις Επισμηναγός ή Σμηναγός Επιμ/τείας εις την Δ/νσιν Δημοσίων Έργων του Υπουργείου και την Δ/νσιν Πολιτικής Αεροπορίας, ανά εις δε Υποσμηναγός ή Ανθυποσμηναγός εις τους ανεξαρτήτους οικονομικώς Αερολιμένας Πολιτικής Αεροπορίας και την Μετεωρολογικήν Υπηρεσίαν, εντός των οργανικών αριθμών, προς διεξαγωγήν της οικονομικής Διαχειριστικής και Λογιστικής Υπηρεσίας αυτών κατά τας διατάξεις του παρόντος και υπό την Διεύθυνσιν του Διευθυντού της οικείας Υπηρεσίας. Άρθρ.27.-(Άρθρ. 17ον Α. Ν. 1418/1938). 1)Δια την υποβολήν προτάσεων προς προαγωγήν και δια τους προβιβασμούς εν γένει ως και δια την εκπαίδευσιν των Αξ/κών Επιμ/τείας έχουσιν εφαρμογήν εφεξής αι εκάστοτε εν ισχύϊ διατάξεις των Νόμων «περί ιεραρχίας, προβιβασμών και καταστάσεων των στελεχών της Αεροπορίας», ως και «περί εκπαιδεύσεως στελεχών Αεροπορίας». Άρθρ.28.-(Άρθρ.18 Α. Ν. 1418/1938). 1)Τα άρθρ. 35 και 36 του Νόμ. 5163 ως και το 1ον Άρθρον του Νόμ. 6177 καταργούνται. 2)Η Στρατολογία του Σώματος των Αξ/κών Επιμελητείας Αεροπορίας και συμπλήρωσις των μονίμων στελεχών αυτού δι’ ονομασίας και κατατάξεως με τον βαθμόν του Δοκίμου Ανθ/γού ενεργείται εφεξής κατά τας διατάξεις του ειδικού προς τούτο υπ’ αριθ. 642/1937 Α. Νόμου. Άρθρ.29.-(Άρθρ. 19 Α. Ν. 1418/1938). 1)Η Στρατολογική Υπηρεσία της Αεροπορίας ως αύτη διεμορφώθη και συνεπτύχθη κατόπιν του άρθρ. 2 του Νόμ. 6177 και του άρθρ. 17 του υπ’ αριθ. 167/1936 Α. Νόμου, διεξάγεται του λοιπού δια της Δ/νσεως Στρατολογίας παρά τω Υπουργείω Αεροπορίας, των Στρατολογικών Υπηρεσιών παρά ταις Μονάσι και του εν Αθήναις εδρεύοντος Στρατολογικού Γραφείου Αερ/ριας, υπό των Αξ/κών Επιμ/τείας Αερ/ρίας, κατά τα εν άρθρ. 2 κλπ. του παρόντος Νόμου οριζόμενα. Εις τον Ημέτερον επί της Αεροπορίας Υπουργόν ανατίθεμεν την δημοσίευσιν και εκτέλεσιν του παρόντος.   7. ΑΝΑΓΚ. ΝΌΜΟΣ υπ’ αριθ. 351    της 29/30 Μαΐου 1945 (ΦΕΚ Α΄ 128)  Περί αναγραφής κονδυλίου εις προϋπολογισμόν εξόδων Υπουργείου Αεροπορίας δι’ ειδικάς ανάγκας Γ.Ε.Α.  Άρθρ.1.-1.Εις τον τακτικόν προϋπολογισμόν των εξόδων του Υπουργείου Αεροπορίας, αναγράφεται κατ’ έτος πίστωσις υπό ίδιον κεφάλαιον και άρθρον δι’ ειδικάς ανάγκας του Γενικού Επιτελείου Αεροπορίας, ης το ποσόν καθορίζεται δια κοινής αποφάσεως των Υπουργών Οικονομικών και Αερ/ρίας. ΙΙ.Την πίστωσιν ταύτην διαχειρίζεται ο Αρχηγός του Γ.Ε.Α. ή ο νόμιμος αυτού αναπληρωτής, όστις διαθέτει ταύτην αποκλειστικώς αποδίδων λογαριασμόν μόνον εις τον Υπουργόν της Αεροπορίας μετά την λήξιν εκάστου Οικονομικού έτους. ΙΙΙ.Ο Αρχηγός Γ.Ε.Α. καθορίζει τα δικαιολογητικά των δαπανών, τον τρόπον αποδόσεως λογαριασμου και πάσαν εν γένει λεπτομέρειαν διαχειρίσεως και διαθέσεως της πιστώσεως, επί πλέον δε ορίζει το Γραφείον εις ο θα τηρούνται τα δικαιολογητικά και τον χρόνον καταστροφής αυτών μετά την κατ’ έτος απόδοσιν λογαριασμού. Άρθρ.2.-Ο παρών Α. Νόμος ισχύει από της 1ης Ιανουαρίου ε. έτους.     Σελ. 29 Επιμελητεία και Οικονομικές Υπηρεσίες 38.Α.β.7   37  8. ΑΝΑΓΚ. ΝΌΜΟΣ υπ’ αριθ. 776    της 29/31 Δεκ. 1945 (ΦΕΚ Α΄ 320)  Περί συμπληρώσεως του υπ’ αριθ. 642/1937 Α. Νόμου «περί στρατολογίας αξιωματικών Σώματος Επιμελητείας Αεροπορίας». Προσωρινής ισχύος, ως και οι: α)Α. Ν. 1051 της 2/5 Μαρτ. 1946 περί συμπληρώσεως των υπ’ αριθ. 642/37 και 776/1945 Νόμων. β)Νόμ. 2217 της 29/29 Σεπτ. 1952 περί παρατάσεως ισχύος του Πίνακος επιτυχόντων, εν τω ενεργηθέντι εν έτει 1951 διαγωνισμώ, προς κατάταξιν Δοκίμων Ανθυποσμηναγών Οικονομικών Βασ. Αεροπορίας.